Syvde

Syvde, tidligere Syvdsbotn, er ei bygd  i Vanylven kommune på Sunnmøre. Statistisk sentralbyrå regnet det som et tettsted under navnet  Myklebost fram til 2013. Da ble beregningsmetodikken endret.


Syvde var tidligere en kommune i Møre og Romsdal fylke, fra 1837 del av Vanylven formannskapsdistrikt. 

Syvde er tradisjonelt skolebygda i Vanylven. Her har det vært et skolemiljø gjennom snart 100 år. I dag er det barneskole, ungdomsskole og videregående skole i bygda. Bygda ligger innerst i Syvdefjorden. Fra Syvde går det tre dalfører: Nordalen, Sørdalen og Grytdalen. Fjorden er en typisk vestlandsfjord med bratte skråninger og relativt høye fjell. Høyeste fjell er Storeblæja, med en høyde på 1142 moh.

1. februar 1918 ble Syvde skilt ut som egen kommune med 1 260 innbyggere. 
1. januar 1964 ble Syvde og Vanylven kommuner samt Rovdestranda fra Rovde kommune slått sammen til den nye Vanylven kommune. Syvde hadde ved sammenslåingen 1 458 innbyggere.

 Referanser 

Kategori:Tidligere kommuner i Møre og Romsdal
Kategori:Tidligere tettsteder i Møre og Romsdal
Kategori:Bosetninger i Vanylven
Kategori:Norske kommuner etablert i 1918
Kategori:Kommuner opphørt i 1964